Raġel Malti li għandu madwar għoxrin sena sab ruħu f'diffikultà wara li qabeż f'zona fl-Aħrax tal-Mellieħa, magħrufa bħala 'it-toqba'. Il-Forzi Armati ta' Malta, u tar-Red Cross offrew l-għajnuna immedjata. Medical First Responsers mir-Red Cross, membri mit-taqsima CPD tal-Pulizija u ħaddiema mill-Isptar Mater Dei assistew mill-art. Ir-raġel ittieħed l-isptar permezz ta' helikopter. Kollox jindika li sofra ġrieħi ħfief. Fil-ħin li ndarab ir-raġel, membri tar-Red Cross Water Rescue Unit kienu qed jagħmlu ronda fil-baħar.